หุ้นเช้า11ก.ค.ปิดลบ6.91จุด
ดัชนีหุ้นภาคเช้า 11 ก.ค.ปิดตลาดที่ระดับ 1,081.55 จุด ลดลง 6.91 จุด มูลค่าซื้อขาย 14,346 ล้านบาท
11 ก.ค. 2554

ดัชนีหุ้นภาคเช้า 11 ก.ค.ปิดตลาดที่ระดับ 1,081.55 จุด ลดลง 6.91 จุด มูลค่าซื้อขาย 14,346 ล้านบาท




ตลาดหุ้นวันที่ 11 ก.ค.เปิดตลาดปรับตัวลดลง และมาปิดตลาดการซื้อขายภาคเช้าที่ระดับ 1,081.55 จุด ลดลง 6.91 จุด หรือ 0.63% มูลค่าการซื้อขาย 14,346 ล้านบาท มีแรงขายหุ้นขนาดใหญ่กลุ่มพลังงาน ธนาคารพาณิชย์  
บล.เอเชียพลัส ระบุว่า แรงกดดันจากเงินเฟ้อน่าจะชะลอตัวลง หากรัฐบาลใหม่เดินหน้าลดต้นทุนเชื้อเพลิง โดยการยกเลิกการจัดเก็บภาษีเป็นการชั่วคราว ทำให้เชื่อว่ากรอบการเคลื่อนไหวของดัชนีหุ้นไทยน่าจะยังขังอยู่ในกรอบ1,100-1,050 จุด
กลยุทธ์การลงทุน ให้เพิ่มน้ำหนักการลงทุนในหุ้นจากเดิม 40% เป็น 50% โดยให้สะสมหุ้นที่คาดว่าจะสามารถปรับตัวได้ดีกว่าตลาดในช่วง ไตรมาส 3 นี้  เช่นกลุ่มธนาคารพาณิชย์ อสังหา ก่อสร้างและขนส่งมวลชน แม้ว่ารัฐบาลชุดใหม่ ยังไม่ได้แถลงรายละเอียดนโยบายกระตุ้นเศรษฐกิจก็ตาม แต่คาดว่าน่าจะให้ความสำคัญกับปัญหาต้นทุนสินค้าราคาแพงเป็นอันดับแรก เพราะที่ผ่านมา นอกจากราคาอาหารที่แพงมากแล้ว ต้นทุนค่าขนส่งยังสูงตามน้ำมันดิบในตลาดโลก โดยน่าจะเตรียมยกเลิกการจัดเก็บภาษีเงินเข้ากองทุนน้ำมันชั่วคราวรายการใดรายการหนึ่ง หรือทั้งหมดจาก 3 กลุ่มหลักคือ น้ำมันเบนซิน 95 เบนซิน 91 และดีเซล
บล.ดีบีเอส วิคเคอร์ส ระบุว่า ปัจจัยภายนอกส่งแรงสั่นสะเทือนมาเป็นระยะๆ ในช่วงครึ่งหลังของปีนี้ และยังต้องติดตามการเมืองภายในเนื่องจากเรายังไม่ไว้วางใจปัจจัยภายนอก 
สำหรับมูลค่าการซื้อขาย 5 อันดับแรกมีดังนี้
PTT ปิดที่  332 บาท ลดลง 3 บาท 0.90% มูลค่าซื้อขาย 854 ล้านบาทBBL ปิดที่ 164.50 บาท ลดลง 3 บาท 1.79% มูลค่าซื้อขาย 692.13 ล้านบาทPTTCH ปิดที่ 162.50 บาท ไม่เปลี่ยนแปลง มูลค่าซื้อขาย 651.83 ล้านบาทCPALL ปิดที่ 46.50 บาท ลดลง 1.25 บาท หรือ 2.62% มูลค่าซื้อขาย 573.99 ล้านบาทTOP ปิดที่ 73.25 บาทลดลง 1 บาท หรือ 1.35% มูลค่าการซื้อขาย 476.70 ล้านบาท